                         højesterets dom
                       afsagt torsdag den 24. marts 2011
sag 27/2009
(2. afdeling)
poul erik gravgaard larsen
(advokat per overbeck, beskikket)
mod
ifpi danmark som mandatar for
aller international a/s,
art management aps,
artpeople a/s,
bellevue entertainment a/s,
bonnier music denmark a/s,
circle records a/s,
cope records aps,
crunchy frog aps,
da capo records,
egmont litas a/s,
emi music denmark a/s,
exlibris music gyldendal a/s,
flex records aps,
folkeskolens musiklærerforenings forlag,
forlaget guf v/jan østergaard nielsen,
hammock music group aps,
intermusic v/hans jørgen henriksen,
kick music a/s,
mbo group a/s,
music for dreams v/kenneth bager,
now music i/s,
oh musik aps,
                                              - 2 -
olga musik aps,
peter olufsen,
playground music denmark a/s,
recart music aps,
sand aps,
sonybmg a/s,
spin.dk aps,
steeplechase productions aps,
sundance aps,
tuba entertainment v/jerry ritz blom,
tutl,
universal music group a/s,
voices music & entertainment denmark aps og
warner music denmark a/s
samt
nordisk copyright bureau,
dansk musiker forbund og
dansk artist forbund
(advokat henrik christrup for alle)
i tidligere instanser er afsagt dom af retten i aalborg den 12. februar 2007 og af vestre
landsrets 7. afdeling den 20. oktober 2008.
i pådømmelsen har deltaget fem dommere: asbjørn jensen, poul søgaard, jytte scharling,
vibeke rønne og henrik waaben.
påstande
appellanten, poul erik gravgaard larsen, har over for betalingspåstanden gentaget sin på-
stand om frifindelse og har subsidiært påstået betaling af et mindre beløb.
over for påstanden om sletning af lydoptagelser har poul erik gravgaard larsen påstået fri-
findelse.
                                                - 3 -
de indstævnte, ifpi danmark som mandatar for aller international a/s m.fl., nordisk copy-
right bureau, dansk musiker forbund og dansk artist forbund, har gentaget deres påstande
og har vedrørende betalingspåstanden subsidiært påstået betaling af et mindre beløb.
anbringender
poul erik gravgaard larsen har navnlig anført:
bevisspørgsmål
de indstævnte har ikke løftet bevisbyrden for, at han har krænket deres ophavsret. de ind-
stævnte har alene henvist til computergenererede beviser, der ikke har været underkastet no-
gen form for manuel kontrol. der foreligger endvidere ikke en redegørelse for sammenhæn-
gen mellem de enkelte bilag. vedrørende bilag 2 savner han en redegørelse for, hvordan og
hvornår påtegningen nederst på siden med anden skrift af alias og ip-adressen er foretaget.
det må endvidere tillægges betydning, at skærmbillederne hverken er søgt underbygget med
vidneforklaring eller i det mindste stikprøvemæssig dokumentation for det reelle indhold.
det må komme rettighedshaverne til skade, at de ikke har anvendt bevissikringsreglerne i
retsplejelovens kapitel 57 a. når en part vælger at basere sine krav på et andet grundlag, må
der stilles ekstraordinært store krav til bevisførelsen, og de indstævntes bevisførelse lever ikke
op til dette.
systemet til overvågning af fildelingsaktiviteter for musik på internettet kan måske nok iden-
tificere en ip-adresse med stor sandsynlighed, men kan ikke påvise, hvilken fysisk person der
står bag en given transaktion, eller hvorvidt brug af ip-adressen overhovedet har involveret
den pågældendes computer eller øvrige tekniske udstyr. rettighedshaverne har sandsynlig-
gjort en vis datatrafik på poul erik gravgaard larsens ip-adresse, men har ikke dokumente-
ret, at hans computer eller øvrige udstyr har været involveret heri. skønserklæringen og hans
egen forklaring kan tages til indtægt for, at udefrakommende kan have udnyttet computerens
trådløse enhed til at skaffe sig adgang til computeren.
skønsmanden, ingeniør michael hansen, har vurderet, at det ville tage i alt ca. 2,8 år at
uploade 2 kopier af 13.181 lydoptagelser. det er så stor en tidsramme, at rettighedshavernes
                                               - 4 -
hypotese om, at han på kun 5 minutter den 2. september 2005 skulle have tilgængeliggjort
over 13.000 musikværker for tredjemand, må forkastes som umulig.
det er i øvrigt ikke bevist, at de omhandlede musiknumre – hvis det er musik – er tilgænge-
liggjort for almenheden i ophavsretslovens forstand, og det er heller ikke bevist, at musik-
numrene er downloadet af nogen.
ansvarsgrundlaget
han har ikke udvist en ansvarspådragende uagtsomhed og bærer heller ikke på andet grundlag
ansvaret for andres eventuelle misbrug af hans netopkobling eller ip-adresse. han har ikke
vidst eller burdet vide, hvad direct connect-programmet, der var tilgængeligt for alle på net-
tet, indebar.
vederlag og erstatning
der er i det konkrete tilfælde ikke grundlag for at pålægge ham at betale vederlag og erstat-
ning. de indstævnte har således end ikke sandsynliggjort at have lidt tab. særligt vedrørende
erstatning er der ikke efter dansk ret grundlag for at beregne denne efter ”dobbelt-op-princip-
pet”. erstatningssøgende skal således i det mindste sandsynliggøre sit tab, hvilket også frem-
går af forarbejderne til ophavsretslovens § 83 (folketingstidende 2005-06, tillæg a, l 48, s.
1364 ff.).
allerede fordi bilag 15 indeholder talrige dobbeltregistreringer, kan dette bilag ikke danne
grundlag for beregning af vederlag. der er således ikke mindre end 647 musikstykker, som er
medtaget mere end en gang. endvidere er der ikke grundlag for at beregne sig et vederlag på
10 kr. pr. musikstykke.
der må endvidere lægges vægt på, at han ikke selvstændigt har opbygget og udlagt et raffine-
ret system på nettet, men alene kortvarigt og som ukyndig bruger været inde på fildelings-
systemet, og det bestrides, at han skulle have skaffet sig store datamængder og tilgængelig-
gjort dem for almenheden.
de indstævnte har endvidere ikke sandsynliggjort tab i form af kontroludgifter eller markeds-
forstyrrelser. de har f.eks. ikke fremlagt talmateriale, der kan belyse afsætningsnedgang, eller
                                               - 5 -
søgt forholdet belyst ved parts- eller vidneforklaring. endvidere er kontroludgifter ikke belyst
på nogen måde.
et eventuelt ansvar bør bortfalde eller lempes væsentligt i medfør af erstatningsansvarslovens
§ 24, navnlig fordi han er lønmodtager med jævn indkomst.
sletning af lydoptagelser
der er ingen dokumentation for, at de data, som fremgår af bilag 15, har været eller nu findes
på hans computer, og selv om dette lægges til grund, er der ingen dokumentation for, at alle
filer på listen dækker over ulovlige kopier af lydoptagelser, og at de kan begæres slettet.
hertil kommer, at han ikke kan opfylde en sådan dom, da han ikke har besiddet disse lydopta-
gelser, ligesom en fogedforretning i så henseende er uigennemførlig.
ifpi danmark som mandatar for aller international a/s m.fl., samt nordisk copyright bu-
reau, dansk musiker forbund og dansk artist forbund har navnlig anført:
bevisspørgsmål
bilag 1 og 2 er computergenererede uden påvirkning af menneskehånd. under henvisning til
disse bilag, syn- og skønsmandens erklæring og poul erik gravgaard larsens forklaring må
det lægges til grund, at der lå det antal musikværker på hans computer, som fremgår af bilag
15. der er ikke foretaget afspilning af filerne, men betegnelsen mp3 dækker over musikfiler.
mens der på bilag 2 kan være andet end lydfiler, indeholder bilag 15 kun lydfiler over 3 mb.
bilagene kan danne grundlag for bevis i sagen, og når man sammenholder dem med det øv-
rige bevis i sagen, har man et lige så sikkert bevis som det, der kunne være tilvejebragt ved en
bevissikringsforretning, jf. retsplejelovens kapitel 57 a.
efter poul erik gravgaard larsens forklaring kan det endvidere lægges til grund, at kun han
havde adgang til computeren, og at den ikke var tilsluttet et trådløst netværk. det er derfor i
det konkrete tilfælde uden betydning, at ip-adressen ikke kan identificere, hvem der foretager
krænkelsen. krænkelserne er sket på den ip-adresse, som tilhører ham. det er endvidere efter
det sagkyndige vidne, peter kruses, erklæring og besvarelse af spørgsmål godtgjort, at poul
erik gravgaard larsens computer ikke har været udsat for misbrug.
                                               - 6 -
poul erik gravgaard larsen har endvidere selv forklaret, at han tilsluttede sig direct connect-
netværket. herved gjorde han de værker, der fandtes på hans computer, tilgængelige for de
øvrige brugere i den pågældende hub (central) i direct connect-netværket. fillisten hentet af
programmet dcagent er bevis for de musikværker, der den 2. september 2005 var indlagt på
hans harddisk, og som han på det tidspunkt gjorde tilgængelige i strid med ophavsretslovens §
2.
ansvarsgrundlaget
der er tale om et skærpet culpaansvar, subsidiært culpaansvar med omvendt bevisbyrde.
poul erik gravgaard larsen er navnlig undergivet en skærpet culpa-bedømmelse, fordi han
anvendte en computer tilsluttet dc-netværket, hvilket indebærer en særlig risiko for rettig-
hedshaverne.
selv efter en almindelig culpavurdering er poul erik gravgaard larsen ansvarlig, idet han
ikke har sat sig ind i navnlig direct connect-netværkets funktion.
vederlag og erstatning
kravet om betaling af 200.000 kr. er fordelt med 100.000 kr. som vederlagskrav og 100.000
kr. som erstatningskrav.
vederlaget skal fastsættes skønsmæssigt med udgangspunkt i de principper, som fremgår af
brevet af 16. december 2005 til poul erik gravgaard larsen. der skal lægges vægt på, at han
har handlet retsstridigt, samt på princippet i købelovens § 5, idet hans handlemåde må side-
stilles med et tvangskøb af ophavsrettighederne. der henvises endvidere til vestre landsrets
dom i ugeskrift for retsvæsen 2001 s. 1572.
rettighedshaverne har ret til erstatning for den yderligere skade, der er tilføjet dem. det frem-
går af forarbejderne til ophavsretslovens § 83, at erstatning fastsættes efter en helhedsvurde-
ring af alle relevante elementer, eventuelt skønsmæssigt, jf. folketingstidende 2005-06, tillæg
a, l 48, s. 1373.
                                                - 7 -
skaden – eller tabet – kan bl.a. omfatte markedsforstyrrelse, udgifter forbundet med konstate-
ring af ophavsretskrænkelser og interne omkostninger hos rettighedshaverne.
udbud og download af rettighedshavernes værker påfører rettighedshaverne væsentlig skade i
form af markedsforstyrrelser og kontrolomkostninger mv. rettighedshaverne bruger en væ-
sentlig del af deres økonomiske ressourcer på at markedsføre musik på forskellige medier og
platforme. fildelingssystemer som direct connect drager uberettiget fordel af rettighedsha-
vernes markedsføring. ud over afsætningstabet skader poul erik gravgaard larsens handlin-
ger også på længere sigt værdien af rettighedshavernes produkter, fordi musikkøbernes inte-
resse i at betale for musik forsvinder i takt med, at værkerne udbydes til gratis download på
f.eks. direct connect-netværket. på den måde bidrager poul erik gravgaard larsens retsstri-
dige handlinger til at udkonkurrere lovlige musiktjenester og dermed ødelægge mulighederne
for at udvikle et bæredygtigt marked for musik på internettet.
rettighedshaverne bruger betydelige økonomiske ressourcer på at overvåge internettet for
derved at begrænse uretmæssig kopiering og tilrådighedsstillelse af deres produkter. denne
overvågning og kontrol sker generelt og kan derfor ikke opgøres i forhold til hver enkelt sag.
disse tab er efter deres natur særdeles vanskelige at dokumentere og må derfor fastsættes efter
et skøn, hvor det må tages i betragtning, at det er poul erik gravgaard larsen, der ved sin
egenmægtige handlemåde har foranlediget skaden, og som følge heraf bør han ikke efterføl-
gende kunne påberåbe sig, at skaden er vanskelig at dokumentere. hertil kommer, at ophavs-
retskrænkelser i langt de fleste tilfælde vil være skjult for de skadelidte.
da dokumentation for tabets størrelse som følge af retsområdets karakter er vanskeligt at til-
vejebringe, må erstatningsbeløbet fastsættes skønsmæssigt, og da der inden for området af
ophavsretslovens § 83 sker et stort antal retsstridige forhold, taler retstekniske og processuelle
hensyn for, at tabene – medmindre særlige konkrete forhold taler derimod – fastsættes som
standardiserede beløb sat i forhold til det vederlag, rettighedshaverne er gået glip af. at fast-
sætte erstatningen til samme beløb som vederlaget forekommer at være et rimeligt og praktisk
resultat. der har endvidere dannet sig en fast retspraksis for at beregne erstatningen efter
denne model. der henvises til støtte herfor til vestre landsrets domme i ugeskrift for rets-
væsen 2001 s. 1572 og 2005 s. 60 samt til, at princippet også anvendes i byretspraksis.
                                                       - 8 -
det er ikke rimeligt at lempe erstatningsansvaret efter erstatningsansvarslovens § 24. poul
erik gravgaard larsen har handlet retsstridigt og forvoldt rettighedshaverne tab, som de ikke
har haft mulighed for at afværge. dertil kommer, at der ikke er tilvejebragt oplysninger om
hans indkomst- og formueforhold, hvorfor det ikke er muligt at afgøre, om erstatningsansvaret
vil virke særligt tyngende for ham.
sletning af lydoptagelser
der foreligger ikke i denne sag særlige omstændigheder, der kan begrunde, at poul erik
gravgaard larsen ikke skal slette lydoptagelserne som påstået, jf. ophavsretslovens § 84.
supplerende sagsfremstilling
det specialudviklede program, dcagent, der er omtalt i byrettens dom, har i den foreliggende
sag udarbejdet en logfil vedrørende kontrol af ip-adressen 80.161.102.49 (bilag 1). den
fremtræder således:
       ”                                     [dk][bb]pegl - 80.161.102.49.log
       time has been synchronized with time server : ntpsl-1.cs.tu-berlin.de
       date and time are displayed in this format: dd/mm/yyyy hh:mm:ss.ms
       02/09/2005, 14:02:38.049 - (gmt+01:00) brussels, copenhagen, madrid, paris
       start downloading files
      ==============================================================
       download start: 02/09/2005, 14:02:38.049 - (gmt+01:00) brussels, copenhagen,
       madrid, paris
       user name: [dk][bb]pegl
       user ip: 80.161.102.49
       user nationality: dk
       connected to hub ip: 80.197.139.12
       filename: mylist.dclst
       filesize: 614202 bytes
       download end: 02/09/2005, 14:10:06.049 - (gmt+01:00) brussels, copenhagen,
       madrid, paris
      ==============================================================
       download start: 02/09/2005, 14:10:12.049 - (gmt+01:00) brussels, copenhagen,
       madrid, paris
       user name: [dk][bb]pegl
       user ip: 80.161.102.49
       user nationality: dk
                                                       - 9 -
      connected to hub ip: 80.197.139.12
      filename: true love ways.mp3
      filesize: 2752908 bytes
      download end: 02/09/2005, 14:39:37.049 - (gmt+01:00) brussels, copenhagen,
      madrid, paris
     ==============================================================
      download start: 02/09/2005, 14:39:43.049 - (gmt+01:00) brussels, copenhagen,
      madrid, paris
      user name: [dk][bb]pegl
      user ip: 80.161.102.49
      user nationality: dk
      connected to hub ip: 80.197.139.12
      filename: that,ll be the day.mp3
      filesize: 2233802 bytes”
som bilag 2 har de indstævnte fremlagt en udateret filliste på 339 sider. side 1 af denne liste
fremtræder således:
      ”mp3
                     buddy holly
                              wishing.mp3|2001835
                              true love ways.mp3|2752908
                              think it over.mp3|1720130
                              that’ll be the day.mp3|2233802
                              rave on.mp3|1789512
                              peggy sue.mp3|2450723
                              peggy sue got married.mp3|2018971
                              oh boy.mp3|2086681
                              maybe baby.mp3|1987206
                              listen to me.mp3|2308617
                              it doesn,t matter anymore.mp3|2017299
                              heartbeat.mp3|2110504
                              early in the morning.mp3|2109668
                              brown eyed handsome man.mp3|2039033
                              bo diddley.mp3|2284793
                              baby i don’t care.mp3|1584294
                     blackfoot
                              blackfoot - rattlesnake rock ‘n’ roll-the best of blackfoot
                                  folder.jpg|12989
                                 18. guitar slingers song and dance.mp3|5297692
                                 17. doin’ my job.mp3|3897911
                                 16. trouble in mind (live) .mp3|1867903
                                 15. road fever (live) .mp3|5871524
                                 14. good morning (live) .mp3|3734503
                                                    - 10 -
                                13. rattlesnake rock ’n’ roller.mp3|3957291
                                12. fly away.mp3|2940776
                                11. too hard to handle.mp3|3989874
                                10. diary of a workingman.mp3|5464023
                                09. fox chase.mp3|4266545
                                08. spendin’ cabbage.mp3|3223333
                                07. every man should know (queenie) .mp3|3657204
                                06. gimme, gimme, gimme .mp3|3989876
                                05. highway song.mp3|7287019
                                04. train, train.mp3|3502817
                                03. wishing well.mp3|3131251
                                02. left turn on a red light.mp3|4491302
                                01. feelin’ good.mp3|2735862
                    blackfoot - no reservations
                                blackfoot - no reservations.m3u|202
                                blackfoot - no reservations, front.jpg|471306
                                blackfoot - no reservations, back.jpg|163871
                                09. railroad man.mp3|2875402
                                08. i stand alone.mp3|15483558
                                07. big wheels.mp3|10363555
                                06. take a train.mp3|8935808
                                05. born to rock & roll.mp3|7452060
                                04. not another maker.mp3|10475575
                                03. stars.mp3|8469359
                                02. indian world.mp3|6129630
                                01. railroad man.mp3|5134887
                    blackfoot - highway song - live
                                blackfoot - highway song, front.jpg|424511
                                blackfoot - highway song, back.jpg|478131
                                blackfoot - highway song - live.m3u|271
                                11. howay the lads.mp3|2371228
                                10. highway song.mp3|17331657
                                09. train, train.mp3|11571342
      \\172.29.12.12\data\5 bølge\[dk][bb]pegl - 80.161.102.49\ [dk][bb]pegl - 80.161.102.49.dcl”
den nederste linje er gentaget på alle de følgende sider af bilaget.
den 18. december 2006 har de indstævnte udarbejdet en ny filliste på 268 sider (bilag 15).
det fremgår heraf bl.a.:
      ”date: 18/12/2006
      time: 12:0:26
      ######################################################################
                                                  - 11 -
       # these are the minimum and maximum interval for file formats used by this log
       audio: minimum size = 3 mb / maximum size = 10 mb
       video: minimum size = 300 mb / maximum size = 9999 mb
      ######################################################################
        audio files
      **********************************
       .mp3
      **********************************”
i de indstævntes stævning af 7. august 2006 er anført bl.a.:
       ”den førte kasse i logfilen, jf. bilag 1, udviser programmets download af brugeren
       ”[dk][bb]pegl” filliste, hvilket fremgår af filnavnet ”mylist.dlist”. de næste 2 kasser
       dokumenterer dcagents prøvedownload af lydoptagelser med filnavnene ”true love
       ways.mp3” og ”that’ll be the day.mp3.
       det fremgår endelig af bilag 1, at alle downloads er foretaget fra den samme bruger, ”
       [dk][bb]pegl” og ved anvendelse af samme ip-adresse, 80.161.102.49.”
i de indstævntes ankeduplik af 12. september 2007 for vestre landsret er anført bl.a.:
       ”bilag 2 er den filliste, som oprindeligt er hentet fra appellanten, og bilag 15 er en liste,
       der efterfølgende er udarbejdet alene med det formål at gøre sletningspåstanden ekse-
       kverbar, idet der ved bilag 15 fremkom en oversigt som fogeden kunne anvende.
       der er ikke fuldstændig overensstemmelse mellem de to bilag. dette skyldes, at der ved
       fremstillingen af bilag 15 skete det, at der ikke blev medtaget de filer, der fyldte mere
       end 3 mb. baggrunden for dette er, at programmet, som sorterede filerne, er blevet ind-
       kodet således, at det udelader filer, der er mindre end 3 mb, da sådanne filer ofte ikke
       er af musikværker, men andre typer filer, som fildelerne forsøger at snyde de andre bru-
       gere med for at få adgang til at dele musik og filmværker med dem i de såkaldte hubs.
       forklaringen herpå er, at flere hubs kræver meget store mængder data for at give adgang
       til dem.
       de første titler, der fremgår af bilag 2 under kunstneren ”buddy holly”, er for største-
       delen mindre end 3 mb, og er derfor ikke medtaget i bilag [15]. det bemærkes at dette
       formentlig skyldes, at sangene var kortere, dengang buddy holly indspillede dem, og at
       det ikke som sådan siger noget om kvaliteten. det vil også fremgå nedenfor under
       ”spørgsmål 19”, at dette ikke er udtryk for at der ikke er tale om tracks, idet to buddy
       holly numre er downloadet og fremlægges som sagens bilag 18 på cd – lydfilerne
                                               - 12 -
       ”that will be the day” og ”tru love ways” med og af buddy holly, som var de to
       numre appelindstævntes konsulent downloadede fra appellanten, jf. sagens bilag 1 og
       bilag 2.”
de indstævnte har oplyst, at thomas sehested var ansvarlig for bevissikring i den forelig-
gende sag. thomas sehested har den 12. september 2007 afgivet en erklæring, hvorefter det
software, der er anvendt i denne sag, er magen til det, der blev anvendt i januar 2005 i en sag
om bevissikring for fogedretten i hillerød.
poul erik gravgaard larsen har for højesteret fremlagt specifikationer vedrørende sin com-
puter. det fremgår heraf bl.a., at den kan kobles til et trådløst netværk.
der er fremlagt udskrift af bilkas, itunes og tdc onlines hjemmesider med priser på 11,95
kr. og 8 kr. for køb af et musiknummer over internettet (ved download).
peter kruse, partner og it-sikkerhedsspecialist i csis security group, har som sagkyndig
afgivet skriftlige bemærkninger og besvaret et skønstema for højesteret.
i sine skriftlige bemærkninger af 24. september 2009 har peter kruse anført følgende:
       ”det første, jeg noterer mig, er, at man på intet tidspunkt har sikret sig, at den pc (angi-
       veligt en medion pc købt i aldi), som er brugt som server for fildelingen, har været un-
       dersøgt fysisk. i en forensic/incident håndtering er det altid nødvendigt at indsamle alle
       tilgængelige beviser f.eks. ved at sikre et image (backup) af alle data på maskinen så tæt
       på det tidspunkt, hvor den ulovlige handling menes udført. i særdeleshed vil et image
       kunne sikre de digitale beviser, som nødvendigvis må befinde sig på den pågældende
       maskine. i dette tilfælde fildeling med applikationen (direct connect) også kendt som
       dc eller eventuelt andre applikationer installeret med eller uden sagsøgtes kendskab
       eller accept herunder skadelig kode.
       den sagsøgte har, i henhold til det fremsendte sagsmateriale, anvendt aliasset ”pegl”
       med en henvisning til dk.
       den pågældende pc har, som anført i sagens papirer, været koblet på internet på en fast
       forbindelse (modem). der er således tale om en direkte opkobling til nettet, hvor der til-
       deles en offentlig ip adresse. denne oplyses til ip adressen 80.161.102.49 og tilhører en
       statisk pulje hos tdc.
       det angives endvidere, at der er tilsluttet en uspecificeret trådløs hardware enhed. en
       sådan enhed kan muligvis misbruges til at forbinde den pågældende maskine til en usik-
                                               - 13 -
     ker trådløs router uden brugerens viden, men dette findes meget lidt sandsynligt, da logs
     udleveret i materialet korrekt peger på den ip adresse, som sagsøgte har fået udstedt af
     tdc.
     der har ifølge det udleverede materiale været installeret et antivirus-program, som har
     været anvendt i perioden, hvor fildelingen er fundet sted. forudsat at denne antivirus-
     løsning har været opdateret, begrænser det risikoen for skadelig og uønsket software og
     særligt i 2003, hvor antivirus-programmer havde en betydelig højere detektionsrate end
     i dag. dette taler i nogen grad imod, at sagsøgte ikke var bekendt med eventuel tilstede-
     værelse af skadelig kode, som kunne have misbrugt hans fildelingssoftware uden hans
     kendskab eller accept.
     jeg finder det bevist på baggrund af det udleverede materiale, at fildeling har fundet
     sted fra den pågældende ip adresse. der er tale om en offentlig ip adresse, ikke en ip
     adresse i et lokalt netværk. jeg finder det dokumenteret, at den pågældende pc har været
     koblet direkte på nettet og har delt de omtalte filer, som optræder i det udleverede eks-
     trakt.
     jeg har grundigt gransket det udleverede materiale og hæfter mig naturligvis særligt
     ved, at man ikke har sikret sig en kopi (image) af den pågældende maskine for at afsøge
     den for virus, orme eller trojanske heste – også kendt som malware, der er en samlebe-
     tegnelse for uønsket software. det kan således ikke udelukkes, at der uden sagsøgtes vi-
     dende, kan være delt materiale, men det påfaldende ved denne teori er, at der i så fald
     næppe ville optræde et så stort antal filnavne på maskinen, der tyder på materiale af
     dansk herkomst. en orm ville eksempelvis i 2003 ikke være i stand til at oprette så
     mange filer og så specifikke titler, at jeg finder det sandsynligt, at det kan være foregået
     uden sagsøgtes kendskab.
     en anden teori kan være, at en fremmed person, ved brug af en trojansk hest, kan have
     uploadet den omfattende mængde filer og data til sagsøgtes maskine. også denne teori
     finder jeg usandsynlig, idet flere omstændigheder for at underbygge denne teori skal
     være til stede. dels skal den pågældende, med kontrol over sagsøgtes maskine, have
     interesse i at tilbyde data og filer, herunder mange danske titler via sagsøgtes pc, og dels
     vil upload af den store mængde filer til en maskine via internetforbindelsen, som doku-
     menteret i materialet, tage flere dage eller uger og ikke give personen med fjernkontrol
     til maskinen nogen umiddelbar fordel af at udføre den pågældende handling.
     konklusionen på det omfattende sagsmateriale, som jeg har analyseret, og som ligger til
     grundlag for min vurdering, er, at det teknisk set ikke kan udelukkes, at der kan være
     udført handlinger og stillet materiale til rådighed på sagsøgtes maskine, uden dennes
     kendskab eller accept, men jeg finder det dog meget lidt sandsynligt, at dette skulle
     være tilfældet. ”
følgende fremgår af skønstemaet og peter kruses besvarelse:
     ”1) forhøjer en anvendelse af ”direct-connect” risikoen for at få en computervirus
     (defineret i mads bryde andersens it-retten 2. udgave, københavn 2005, som et ”pro-
                                         - 14 -
gram, som – typisk med det formål at skade eller chikanere – er udviklet med henblik på
at udfolde sine funktioner uden it-brugerens viden”) og kan en sådan virus bruges til,
at en uberettiget person, skaffer sig adgang til den inficerede computer?
1. klienten direct connect (dc) udgør i sig selv ikke en større risiko end andre pro-
grammer, man installerer på sin pc. men naturen i fildeling, hvor it-kriminelle potentielt
kan dele forgiftet software med andre og dermed levere eksempelvis en trojansk hest, er
større i netværk af denne type, da indholdet udelukkende beror på, hvad de enkelte fil-
delere ønsker at stille til rådighed for andre. personer med slette hensigter kan således
tilbyde software, som giver sig ud for at være et, men er noget helt andet (trojansk hest).
det skal dog påpeges i denne sammenhæng, at den sagsøgte i det materiale, der er stillet
til rådighed for undertegnede, udelukkende har delt ikke binært indhold (primært musik
i mp3 format) og denne type filer kan, teknisk set, kun i yderst begrænsede tilfælde
være skadelige.
2) er det korrekt at dc-programmet, for at facilitere fildeling, åbner en ”port” til bru-
gerens computer og er det muligt for en ”hacker” (defineret i mads bryde andersens
it-retten som, en person der ”forsøger at skaffe sig uberettiget adgang til et it-sy-
stem”), at misbruge denne ”port” eller åbning?
2. det er korrekt, at fildelingsprogrammer for at kunne kommunikere med netværket og
hinanden åbner en såkaldt port på den maskine, hvor det installeres.
porten fungerer som en slags kommunikationskanal mellem maskinen, som anvender
fildelingsprogrammet og andre maskiner, som henter eller deler filer på samme tid. det
er ikke sandsynligt at en port, i denne sammenhæng, vil kunne misbruges til at kravle
ind og modificere indholdet på sagsøgtes pc, uden at sagsøgte har lavet en menneskelig
fejl, da han installerede applikationen, som har givet udvidede rettigheder til at læse og
skrive på sagsøgtes pc.
3) vidnet bedes beskrive og forklare det tekniske udtryk ”port”, og hvordan en sådan
anvendes i praksis.
3. porte er ikke fysiske men logiske konstruktioner, som anvendes i den måde, man
sender data over netværket. de gør det muligt for en maskine at forbinde sig til en port
på en anden maskine og herigennem udveksle informationer.
en port kan tildeles en værdi mellem 1 og 65535.
programmet dc++ er udviklet sådan, at det som standard vil kommunikere med andre i
netværket via port 1412. ved at åbne denne port kan andre i netværket hente og dele
materiale, der stilles til rådighed på den maskine, hvor dc++ programmet er installeret,
og derigennem give adgang til en mappe på den lokale maskine, som brugeren ønsker at
dele med andre.
4) hvis poul erik gravgaard larsens computer er blevet udsat for misbrug af en
”hacker”, ville det i så fald stadig være hans ip-adresse og/eller hans alias som ville
fremgå over for dc-agent?
                                         - 15 -
4. hvis den sagsøgtes maskine var blevet hacket, ville den fortsat afgive den korrekte ip
adresse til andre i netværket. sagsøgtes alias ville kunne ændres men ikke hans ip
adresse, som er fast tildelt af internet-udbyderen.
5) gør det nogen forskel, for en ”hacker”, der anvender virus eller den i spørgsmål 2
omtalte åbning, om der er tale om en fastnet- eller en trådløs forbindelse?
5. når man anvender en fast ip adresse, er der tale om en fast værdi, som er synlig for
andre på internettet. den er nødvendig, for at man kan kommunikere med andre i et
netværk eller på internettet. det er ikke vidnets vurdering, at en fast ip adresse i denne
sag udgør en større eller mindre risiko for at blive inficeret med virus. det er heller ikke
vidnets vurdering, at den virus, efter at have inficeret en maskine, vil have indflydelse
på, om der er tale om en fast eller dynamisk ip adresse. det gælder både kabel og tråd-
løse forbindelser.
6) kan tilstedeværelsen af et trådløst netkort i computeren gøre computeren mere føl-
som for misbrug, også selv om brugeren ikke selv anvender den?
6. teknisk set kan et fejlkonfigureret netværk forbinde sig til en anden ”trådløs enhed”,
hvorigennem data kan opsamles af tredjepart. det er imidlertid ikke sandsynligt, at det
kan have haft indflydelse i denne sag. dels vil ip adressen i denne sammenhæng blive
ændret til den trådløse enhed, som netkortet er forbundet til, og dels skulle den trådløse
enhed være tilgængelig over en lang periode og samtidig være indenfor rækkevidde så
maskinen og netkortet kan se og forbinde sig til enheden. det er ikke vidnets vurdering,
at et netkort i denne sammenhæng har en betydning.
7) vidnet bedes give eksempler på de mest almindelige formål, der er med at hacke en
anden persons computer?
7. det mest almindelige formål med at hacke andre personers computere er datatyveri
og misbrug af maskinens internetforbindelse. i relation til datatyveri vil det ofte være
adgangskoder, billeder, dokumenter, e-mails m.v, som har særlig interesse mens mis-
brug af internetforbindelsen kan være relateret til eksempelvis udsendelse af spam, ud-
føre angreb mod andre eller stille data til rådighed for andre igennem forbindelsen.
8) kender vidnet til eksempler på, at personer har anvendt dc-systemet eller andre fil-
delingssystemer ved hjælp af hacking?
8. som nævnt i svar 1 er fildelingsnetværket ikke kontrolleret af en central myndighed,
der kan validere, om indholdet, der deles brugerne imellem, er ok. fildelingsnetværket
er således i mange tilfælde blevet misbrugt til at sprede virus og anden skadelig kode
som f.eks. trojanske heste. brugere af fildelingsnetværket kan nemt lokkes til at tro, at
de kan hente et stykke software, som giver sig ud for at være et, men i virkeligheden er
noget helt andet. fildelingsnetværket har ingen sikkerhed som sådan, andet end den til-
lid som brugerne af netværket har til hinanden, og det bør ligge på et meget lille sted.
i denne konkrete sag er jeg dog stadig nødsaget til at påpege, at der af de udleverede
dokumenter, som er grundigt gennemlæst og vurderet, ikke er tegn på andet, end at mu-
sik- og mediefiler er blevet delt fra sagsøgtes maskine, men det betyder ikke, at sag-
                                                - 16 -
      søgte ikke kan have hentet skadelig software igennem dc++ ligesom en virus eller tro-
      jansk hest også kan tilbydes igennem e-mail eller blot ved at surfe på nettet.
      9) vidnet bedes oplyse om risikoen for, at personer ved hjælp af hacking tiltvinger sig
      adgang til andre personers computere for at foretage ulovlig fildeling, efter vidnets
      vurdering er meget høj, høj, lav eller meget lav?
      9. en virus eller anden skadelig kode (orm eller trojansk hest), er i stand til at skrive
      data ned i den mappe, der deles med andre igennem fildelingsnetværk og tilbydes igen-
      nem dc++ programmet. det er dog meget lidt sandsynligt, at det er sket i dette tilfælde,
      da der allerede er lavet md5 sammenhæng mellem de data og mediefiler, der blev stillet
      til rådighed på sagsøgtes pc og samme type lydfiler, der kan købes online.
      hvis der var tale om en virus ville:
      •    filen som blev stillet til rådighed kun foregive at være lydfiler for at lokke andre til
           at hente filer og eksponere dem for virus (trojansk hest)
      •    der være tale om en fast letgenkendelig liste af filer og filnavne, som med ringe
           sandsynlighed ville være i stand til at imitere danske og skandinaviske sangtitler
           med en matchende md5 sum.
      •    en almindelig internetforbindelse hos en dansk bruger næppe, uden dennes kend-
           skab, kunne misbruges som depot for medie- og lydfiler. der ville simpelthen ikke
           være nogen direkte økonomisk gevinst af dette for en it-kriminel, og derfor minime-
           res risikoen til lav.
      10) har det betydning for upload og download-hastigheden på internetforbindelser,
      hvis der er flere personer, der benytter forbindelsen samtidig?
      10. en internetforbindelse er i princippet som en flaskehals. der er en logisk begræns-
      ning for, hvor meget der kan deles på samme tid. hvis mange deler samme internetfor-
      bindelse, vil det give en nedsat hastighed, når man henter data fra internettet.
      i dette scenarie vil fildeling med en klient som dc++ med stor sandsynlighed skabe et
      større antal forbindelser ind mod fildelerens maskine, og som direkte konsekvens deraf
      påvirke performance på dataudvekslingen mod internettet; både for brugeren selv og de
      personer, som forbinder sig til maskinen.”
forklaringer
poul erik gravgaard larsen har supplerende forklaret bl.a., at han rettelig købte den pågæl-
dende computer i 2003, og således ikke, som han forklarede i byret og landsret, i 1998. com-
puteren var af mærket medion. det var denne computer, han brugte den 2. september 2005.
han havde i computeren en fastnetforbindelse tilsluttet, men der var også en trådløs kompo-
nent i computeren. han ved ikke, om den var åben i september 2005. han har muligvis tidli-
                                              - 17 -
gere brugt den, men han er ikke sikker. han havde antivirus-program installeret på compute-
ren, men ikke firewall. antivirus programmet var installeret, da han købte computeren i
2003. han har ikke i perioden efter 2003 købt opdateringer til antivirus programmet. der kan
muligvis være tilkommet automatiske opdateringer via nettet, men han er ikke sikker på det.
via google kom han ind et sted på nettet, hvor han fandt fildelingsprogrammet dc-direct.
formålet hermed var, at han ville finde en indspilning af et bestemt musiknummer, som han
havde liggende i en dårlig kvalitet på lp. han husker ikke længere, hvilket musiknummer der
konkret var tale om. han syntes, at det var svært at navigere i fildelingsprogrammet. han
fulgte programmets manual, men havde i øvrigt ikke forstand på de nærmere detaljer i pro-
grammet. han er født i 1953 og har ikke nogen særlig indsigt i computerprogrammer. han
brugte fildelingsprogrammet to til tre gange, men ikke yderligere, da han ikke fandt, hvad han
søgte. fildelingsprogrammet har ikke stået åbent efterfølgende, da han som sagt kun brugte
programmet to til tre gange. det kunne godt ske, at hans pc var tændt, når han tog på arbejde,
da hans pc også fungerer som harddisk-optager, således at han kan optage programmer fra tv.
nogle gange optog han programmer, mens han var på arbejde. så vidt han ved, var der ikke
13.000 musiknumre på hans pc, og han kan ikke genkende mange af de musiknumre, som
angiveligt skulle være fundet på hans pc.
han har før installeret programmer på sin computer, men han er generelt ikke opmærksom på
de enkelte betingelser for installation af programmerne. han har selv komponeret musik, som
han har lagt ind på sin computer. dette skete via et indviklet program, som han fik hjælp til at
installere. han brugte et keyboard til indspilning af numrene. han navngav de numre, som
han indspillede. han valgte de navne, som originalerne også havde. han husker, at han blandt
andet indspillede nogle norske numre, men han kan ikke umiddelbart huske titlerne på num-
rene.
han brugte i 2005 primært sin internetforbindelse til at søge oplysninger. han spiller således
ikke på computeren. han oplevede, at computeren en gang imellem var langsom, og nogle
gange gik den helt død. i disse situationer måtte han genstarte computeren.
                                               - 18 -
aliasset pegl bruger han overalt, hvor han har behov for at registrere sig med navn. han
husker ikke konkret, om han brugte dette registreringsnavn til fildelingsprogrammet, men det
har han formentlig gjort.
han er ikke sikker på, om han præcist kender forskel på en router og et modem, men hans
modem kører i hvert fald via ledning fra en boks.
han bor i en landsby, og afstanden mellem hans hus og nærmeste hus er 50 meter. der er
yderligere 5-6 huse inden for 200 meter.
højesterets begrundelse og resultat
rettighedshaverne havde via programmet dcagent kontakt til ip-adressen 80.161.102.49 den
2. september 2005 om eftermiddagen fra kl. 14.02.38 (bilag 1). rettighedshaverne har angi-
vet, at de i forbindelse hermed har hentet en liste med bl.a. titler på musikværker på denne ip-
adresse (bilag 2). ifølge internetudbyderens oplysninger var den pågældende ip-adresse den 2.
september 2005 kl. 14.10 registreret med poul erik gravgaard larsen som bruger.
rettighedshaverne har ikke anvendt reglerne i retsplejelovens kapitel 57 a om bevissikring
ved krænkelse af immaterielrettigheder mv. de har endvidere ikke redegjort for eventuelle
retningslinjer for udførelse af kontrolarbejdet, herunder i forbindelse med udarbejdelsen af de
nævnte bilag. der har ikke under sagen været nærmere bevisførelse om, hvorledes kontrolar-
bejdet i den foreliggende sag er udført, herunder om sikkerheden for, at de musikværker, der
er anført på bilag 2, findes på poul erik gravgaard larsens computer. rettighedshaverne har
ifølge det oplyste alene foretaget kontrol af indholdet bag musiktitlerne for så vidt angår to af
de ca. 13.000 titler, der fremgår af listen.
poul erik gravgaard larsen har forklaret, at han er i besiddelse af ca. 500 lp-plader, der til
dels er indlagt på hans harddisk, hvortil der endvidere er downloadet andre musikværker. han
har endvidere forklaret, at han to til tre gange har benyttet programmet direct connect med
henblik på at downloade musik fra internettet til sin computer.
efter en samlet vurdering finder højesteret, at rettighedshaverne ikke har godtgjort, at de mu-
siktitler, der fremgår af bilag 2 og 15, dækker over musikværker på poul erik gravgaard lar-
                                                - 19 -
sens computer. højesteret finder det imidlertid godtgjort, at han i forbindelse med brug af pro-
grammet direct connect har gjort musikværkerne på sin computer tilgængelige for andre bru-
gere af dette program.
højesteret tiltræder, at poul erik gravgaard larsens tilgængeliggørelse af musikværker på sin
computer udgør en krænkelse af ophavsretslovens § 2.
poul erik gravgaard larsen har forklaret, at han har anvendt programmet direct connect
uden at gøre sig bekendt med, hvad dette indebar. højesteret tiltræder herefter, at han har
handlet uagtsomt.
betingelserne i ophavsretslovens § 83 for at tilkende vederlag og erstatning er derfor opfyldt.
rettighedshaverne er ikke fremkommet med nærmere oplysninger, som kan danne grundlag
for fastsættelsen af et rimeligt vederlag for poul erik gravgaard larsens udnyttelse af musik-
værkerne. omfanget af krænkelsen er heller ikke nærmere dokumenteret, og vurderingen
heraf må derfor ske på grundlag af poul erik gravgaard larsens forklaring.
rettighedshaverne har heller ikke nærmere underbygget deres påstand om erstatning, herun-
der vedrørende markedsforstyrrelse, tab af afsætning og udgifter til gennemførelse af kontrol.
højesteret finder imidlertid, at det er tilstrækkeligt sandsynliggjort, at poul erik gravgaard
larsens krænkelse har medført en vis markedsforstyrrelse, og at rettighedshaverne med rette
har afholdt kontroludgifter.
under disse omstændigheder må vederlaget og erstatningen fastsættes på grundlag af et skøn,
som er forbundet med betydelig usikkerhed. højesteret fastsætter herefter vederlaget og er-
statningen, som poul erik gravgaard larsen skal betale til rettighedshaverne, til et samlet
beløb på 10.000 kr.
højesteret bemærker i denne forbindelse, at der i sager om retsstridig tilgængeliggørelse af
musikværker og lignende over internettet ikke er grundlag for at udmåle erstatningen til ret-
tighedshaverne til et beløb, der beregnes i forhold til vederlagets størrelse, f.eks. princippet
om ”dobbelt-op”.
                                              - 20 -
allerede på grundlag af vederlagets og erstatningens størrelse finder højesteret ikke grundlag
for at nedsætte det beløb, som poul erik gravgaard larsen skal betale til rettighedshaverne,
jf. erstatningsansvarslovens § 24.
da bilag 2 og 15 ikke udgør bevis for de musikværker, der lå på poul erik gravgaard larsens
computer, kan disse lister ikke danne grundlag for et krav om sletning. som rettighedshaver-
nes påstand om sletning er formuleret, kan den herefter ikke tages til følge.
højesteret ændrer herefter landsrettens dom, således at poul erik gravgaard larsen pålægges
at betale vederlag og erstatning til rettighedshaverne med i alt 10.000 kr. og frifindes for kra-
vet om sletning.
efter sagens udfald sammenholdt med de nedlagte påstande skal ingen part betale sagsom-
kostninger for byret, landsret og højesteret til nogen anden part eller til statskassen.
                                      thi kendes for ret:
poul erik gravgaard larsen skal inden 14 dage fra denne højesteretsdoms afsigelse til aller
international a/s, art management aps, artpeople a/s, bellevue entertainment a/s, bon-
nier music denmark a/s, circle records a/s, cope records aps, crunchy frog aps, da
capo records, egmont litas a/s, emi music denmark a/s, exlibris music gyldendal a/s,
flex records aps, folkeskolens musiklærerforenings forlag, forlaget guf v/jan østergaard
nielsen, hammock music group aps, intermusic v/hans jørgen henriksen, kick music a/s,
mbo group a/s, music for dreams v/kenneth bager, now music i/s, oh musik aps, olga
musik aps, peter olufsen, playground music denmark a/s, recart music aps, sand aps,
sonybmg a/s, spin.dk aps, steeplechase productions aps, sundance aps, tuba enter-
tainment v/jerry ritz blom, tutl, universal music group a/s, voices music & entertain-
ment denmark aps, warner music denmark a/s, nordisk copyright bureau, dansk mu-
siker forbund og dansk artist forbund betale i alt 10.000 kr. med tillæg af procesrente fra
den 8. august 2005.
poul erik gravgaard larsen frifindes for påstanden om sletning af lydoptagelser.
                                           - 21 -
ingen af parterne skal betale sagsomkostninger for byret, landsret og højesteret til nogen an-
den part eller til statskassen.
